24 
Indeni Mumien anbragte Balsamererne beskrevne Papyrusruller, 
Gudebilleder, Amuletter, Smykker, Toiletrekvisiter og lignende Gen- 
stande. som den afdøde havde benyttet, og over den lukkede Snit- 
aabning blev der i Reglen lagt et fladt Stykke Læder eller en lille 
Plade af Voks eller Metal med en Tegning af det symbolske „Uza“- 
øje, som betød Lys og Liv. 
Efter He ro do ts Beretning blev Liget dernæst anbragt i en Natron- 
opløsning. Det er dog sandsynligere, at denne Proces blev anvendt, 
førend Krophulen blev fyldt med de aromatiske Substanser. Forskel¬ 
lige Natronsalte fik Ægypterne fra nogle Søer i Øvreægypten, og ved 
at nedlægge Liget i en saadan koncentreret Opløsning fik man Yandet 
udtrukket af de bløde Legemsvæv og Fedtet delvis forsæbet. Denne 
Behandlingsmaade maatte derfor i en væsentlig Grad lette den paa- 
følgende Tørringsproces. I mange Tilfælde har en almindelig Saltlage 
været anvendt. 
Tørringen foregik rimeligvis hurtigt, ved stærk Opvarmning i 
særegne Lokaler, og saa blev den tørrede Mumie omhyggeligt viklet 
ind i indtil 1000 Alen smalle Linnedbind, der i Forveien var dyp- 
pede i Gummi, „Kemaj u , Ægypternes sædvanlige Klæbemiddel, som de 
fik fra visse Akaciaarter. Bindene var ofte bemalede med Hieroglyf- 
inskriptioner, undertiden mærkede med den afdødes.Navn —og dertil 
benyttede man et lignende „Mærkeblæk“, som endnu bruges i vore 
Tider, en Opløsning af Sølvnitrat. 
Den „Cederolie“, som ved den næstbedste Balsameringsmaade 
blev indsprøjtet gennem Ligets Tarmaabning, var fremstillet ved De- 
stillation af Cederharpiks. Fra nogle af de gammelægyptiske Templer 
kender man en Del primitive Destillationsapparater, der ligesom andre 
Redskaber af Glas, Ler og Metal viser, at kemiske Arbejder har hørt 
med til Præsternes „Mysterier“ i Oldtidens Ægypten. 
Den omtalte Cederolie skulde aabenbart virke antiseptisk paa 
Indvoldene, som ved den Balsameringsmetode ikke blev tagne ud. og 
en lignende Virkning maa man vel tilskrive den problematiske ,, Syr¬ 
in aj a u , der af Herodot omtales som Rensningsvædske ved den tarve- 
ligste Balsameringsmaade, hvor Mumificeringen skyldtes Saltning og 
Tørring. 
De Mumier, som var balsamerede efter den kostbareste Forskrift, 
blev anbragte i Kister af Sy kom or- eller Cedertræ med falset 
Laag, i Reglen formede nogenlunde efter Mumien og bemalede med 
